Ի դեպ, ուշագրավ է, որ իր նախագահության տարիներին «կլիզմայի», «ինչն է խանգարում պարողին» ու նման այլ արտահայտություններով աչքի ընկած Քոչարյանը հանդիմանում է Նիկոլ Փաշինյանին՝ ասելով, թե պետական գործիչը պետք է առաջին հերթին այնպիսին լինի, որ իր լեզուն մտքից առաջ չվազի։ «Գիտե՞ք, երբ որ նման կարգի պաշտոնյաները գողական նաև տերմինաբանությամբ են խոսում, դա արդեն որոշ չափով բնութագրում է նրանց էությունը»,- սա էլ Քոչարյանի կարծիքն է Արթուր Վանեցյանի ու Սասուն Խաչատրյանի լեքսիկոնի մասին։ Զավեշտ է, երբ քրեական մտածողությունից խոսում է հայկական գողապետության հիմնադիրը, որի իշխանությունը կառուցված էր բացառապես քրեական հեղինակությունների ու մտածողության վրա։